stanford-oval/wikipedia huggingface dataset:
Fifth Harmony
Jäsenet > Lauren Jauregui

Lauren Michelle Jauregui Morgado (s. 27. kesäkuuta 1996) syntyi ja kasvoi Miamissa, Floridassa. Hänellä on kaksi sisarusta, Taylor ja Chris. Hän on sukujuuriltaan amerikankuubalainen. X Factorin koe-esiintymisessä Jauregui lauloi Alicia Keysin kappaleen ”If I Ain't Got You”. Fifth Harmonyn lisäksi hän on esiintynyt sooloartistina Marian Hillin kappaleella ”Back to Me” ja oli mukana myös Halseyn kappaleella ”Strangers”. Hänen musiikillisiin esikuviinsa kuuluvat mm. Journey, Paramore, The Script, Alicia Keys ja Christina Aguilera.
Vuonna 2016 Jauregui paljasti olevansa biseksuaali. Hän voitti ”Vuoden julkkis” -kategorian palkinnon British LGBT Awardseissa vuonna 2017.
Syksyllä 2017 Lauren oli mukana Ty Dolla Signin kappaleessa "In Your Phone", sekä Steve Aokin kappaleessa "All Night".
Entiset jäsenet > Camila Cabello

Karla Camila Cabello Estrabao (s. 3. maaliskuuta 1997) on kotoisin Havannasta, Kuubasta. Cabello asui varhaislapsuutensa Kuubassa ja Méxicossa, hänen isänsä kotikaupungissa, kunnes perhe muutti Miamiin, Yhdysvaltoihin Cabellon ollessa viisivuotias. Kasvaessaan hän kuunteli latinoartisteja, kuten Celia Cruzia ja Alejandro Fernándezia. Cabello osallistui X Factorin koelauluihin Pohjois-Carolinassa.
Cabello on tehnyt yhteistyötä myös muiden artistien kanssa. Hän julkaisi Shawn Mendesin kanssa dueton ”I Know What You Did Last Summer” marraskuussa 2015. Lokakuussa 2016 Cabello julkaisi yhdessä Machine Gun Kellyn kanssa kappaleen ”Bad Things”.
Fifth Harmony ilmoitti joulukuussa 2016 Cabellon lähteneen yhtyeestä.
Diskografia > Albumit

Reflection (2015)
7/27 (2016)
Fifth Harmony (2017)
Diskografia > EP:t

Better Together (2013)
Juntos (2013)
Juntos: Acoustic (2013)
Better Together: Acoustic (2013)
Better Together: The Remixes (2013)
That's My Girl: The Remixes (2016)
Diskografia > Singlet

”Miss Movin’ On”
”BO$$”
”Sledgehammer”
”All I Want for Christmas Is You”
”Worth It” (ft. Kid Ink)
”I'm in Love with a Monster”
”Work from Home” (ft. Ty Dolla $ign)
”All in My Head (Flex)” (ft. Fetty Wap)
”Write on Me”
”That's My Girl”
”Down” (ft. Gucci Mane)
”Angel”
”He Like That”
”Deliver”
”Can You See”
Erik Rosenlew

Erik Rosenlew (6. heinäkuuta 1877 Pori – 7. lokakuuta 1952 Pori) oli suomalainen vuorineuvos ja W. Rosenlew & Co Ab:n johtaja.
Rosenlewin vanhemmat olivat kauppaneuvos Fredrik Wilhelm Rosenlew ja Emma Karolina Björkman. Hän pääsi ylioppilaaksi 1896 (Nya svenska lärovärket i Helsingfors) ja opiskeli Helsingin yliopistossa kemiaa valmistuen filosofian kandidaatiksi 1902 ja filosofian maisteriksi 1907. Hän opiskeli myös Zürichissä 1902–1903.
Erik Rosenlew toimi Helsingin yliopiston kemiallisen laboratorion ylimääräisenä assistenttina 1904–1906 ja vt. laboraattorina 1906–1908. Hän oli W. Rosenlew & Co Ab:n johtajana vuodesta 1910 alkaen, yhtiön johtokunnan jäsenenä vuodesta 1907 ja johtokunnan varapuheenjohtajana vuodesta 1916. Hän sai vuorineuvoksen arvon 1929.
Rosenlew oli naimisissa vuodesta 1902 Karin Matilda von Frenckellin kanssa.
Hanhilampi (Rovaniemi, Sonka)

| Hanhilampi |
| --- | --- |
Valtiot:  Suomi
Paikkakunta:  Rovaniemi
Koordinaatit:  66°33′47″N, 25°08′08″E
Vesistöalue ja valuma-alueen tietoja
Laskujoki:  oja Susijärveen 
Järvinumero:  67.977.1.004
Mittaustietoja
Pinnankorkeus:  165,2 m  
Rantaviiva:  0,538 km  
Pinta-ala:  1,782 ha  
Saaria:  ei saaria 
 fiHanhilampi 
Hanhilampi  on Lapissa Rovaniemellä Sonkan kylän lähellä sijaitseva lampi.
Maantietoa

Lammen pinta-ala on 1,8 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Palojoen valuma-alueella (67.97), jonka Airijoen valuma-alueeseen (67.977) se kuuluu. Lammen vedenpinnan korkeus on 165,2 metriä mpy.
Hanhilampi (Jyväskylä)

| Hanhilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°11′15″N, 25°59′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  oja Pitkäjärveen 
Järvinumero:  14.317.1.004
Mittaustietoja
Pinnankorkeus:  88,8 m  
Pituus:  210 m  
Leveys:  90 m  
Rantaviiva:  0,509 km  
Pinta-ala:  1,226 ha  
Saaria:  ei saaria 
 fiHanhilampi 
Hanhilampi  on Keski-Suomessa Jyväskylässä Puhdaspohjan lähellä sijaitseva lampi.
Maantietoa

Lammen pinta-ala on 1,2 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Orajoen valuma-alueeseen (14.317) se kuuluu. Lammen vedenpinnan korkeus on 88,8 metriä mpy.
Hanhilampi (Joutsa)

| Hanhilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°49′36″N, 26°08′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Suonteen alue (14.84)
Laskujoki:  Haapajoki Nurmaanjärveen 
Järvinumero:  14.843.1.003
Mittaustietoja
Pinnankorkeus:  109,8 m  
Pituus:  1,2 km  
Leveys:  440 m  
Rantaviiva:  3,176 km  
Pinta-ala:  29,668 ha  
Saaria:  ei saaria 
 fiHanhilampi 
Hanhilampi  on Keski-Suomessa Joutsassa  Vallaspellon lähellä sijaitseva lampi.
Maantietoa

Lampi on 1,2 kilometriä pitkä, 440 metriä leveä, ja sen pinta-ala on 30 hehtaaria. Lammella ei ole kartan mukaan saaria.  Sen rantaviivan pituus on 3,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ala-Suonteen alueella (14.84), jonka Sahijoen valuma-alueeseen (14.843) se kuuluu. Lammen vedenpinnan korkeus on 109,8 metriä mpy.
Erik Reichenberg

Erik Edvard Hugo Reichenberg (6. tammikuuta 1892 Tukholma – 9. maaliskuuta 1980 Västerås) oli ruotsalainen sotilas ja voimistelutirehtööri.
Reichenberg kuului Ruotsissa Taalainmaan rykmenttiin. Hän toimi Suomen vapaustaistelun aikana Svenska brigadenin konekiväärikomppanian päällikkönä. Tampereen valtauksen jälkeen hän oli komentajana rautatieasemassa sijaitsevilla punaisille vangeilleselvennä.
Tämän jälkeen hän osallistui ensimmäiseen maailmansotaan Saksan puolella ja ansaitsi siellä 2. luokan rautaristin.
Toisen maailmansodan aikana hän vartioi norjalaisia pakolaisia Ruotsissa.
Havergal Brian

Havergal Brian
William Havergal Brian (29. tammikuuta 1876 Dresden, Staffordshire – 28. marraskuuta 1972 Shoreham-by-Sea, Sussex) oli pitkälti itseoppinut brittiläinen säveltäjä ja musiikkiarvostelija. Hän teki luovaa työtä yli 80 vuoden ajan; hänen teostensa joukossa on 32 sinfoniaa ja oopperoita. Näistä suurin osa jäi esittämättä säveltäjän elinaikana. Brian on kuitenkin saanut tunnustusta kuolemansa jälkeen. Hänen teoksistaan maineikkain on ensimmäinen sinfonia, lisänimeltään Goottilainen (1919–1927), joka kestää lähes kaksi tuntia ja vaatii valtaisan esittäjistön. Teos kantaesitettiin vasta vuonna 1961.
Brian kuuli sinfoniamusiikkiaan esitettävän ensimmäistä kertaa vuonna 1954, jolloin hän oli jo 78-vuotias. Muutaman vuoden kestänyt tauko sävellystyöstä edelsi Brianin uran tuotteliainta jaksoa (1948–1968), jonka aikana valmistui muun muassa 27 sinfoniaa ja neljä oopperaa. Viimeinen sinfonia valmistui lokakuussa 1968, kun säveltäjä oli 92-vuotias.
Aiheesta muualla

www.havergalbrian.org (englanniksi)
Erik Read

| Mitalit> Maa:  Kanada.Miesten alppihiihto.MM-kilpailut  | Mitalit> Maa:  Kanada.Miesten alppihiihto.MM-kilpailut  | Mitalit> Maa:  Kanada.Miesten alppihiihto.MM-kilpailut  | Maa:  Kanada> Miesten alppihiihto. |
| --- | --- | --- | --- |
|  Hopeaa | Vail / Beaver Creek 2015 | joukkuekilpailu |  |
|  Pronssia | Courchevel / Méribel 2023 | joukkuekilpailu |  |
Erik Read (s. 31. toukokuuta 1991 Calgary, Alberta) on kanadalainen alppihiihtäjä. Fischerin suksilla kilpaileva Read edustaa Banff Alpine Racers -seuraa. Hän kilpailee etupäässä pujottelussa ja suurpujottelussa, ja jälkimmäisessä lajissa hän on sijoittunut olympialaisissa 11:nneksi ja 13:nneksi. Joukkuekilpailussa hän on saavuttanut MM-hopeaa.
Read debytoi alppihiihdon maailmancupissa tammikuussa 2011 Schladmingin pujottelussa. Ensimmäiset pisteensä hän saavutti joulukuussa 2014 Åren pujottelussa ollen 24:s. Kymmenen parhaan joukkoon hän sijoittui ensimmäisen kerran oltuaan yhdeksäs Val d’Isèren suurpujottelussa joulukuussa 2016. Parhaimmillaan hän on sijoittunut kuudenneksi Santa Caterinan alppiyhdistetyssä joulukuussa 2016.
Read oli mukana vuoden 2015 maailmanmestaruuskilpailuissa Yhdysvalloissa saavuttamassa joukkuekilpailusta hopeaa. Henkilökohtaisessa pujottelussa hän sijoittui 24:nneksi ja suurpujottelussa 28:nneksi. St. Moritzin MM-kilpailuissa 2017 hän sijoittui suurpujottelussa 23:nneksi. Pyeongchangin olympialaisissa 2018 hän sijoittui joukkuekilpailussa yhdeksänneksi, suurpujottelussa 11:nneksi ja pujottelussa 29:nneksi. Åren MM-kilpailuissa 2019 hän oli joukkuekilpailussa yhdeksännellä sijalla mutta ei päässyt henkilökohtaisissa lajeissa maaliin saakka. Cortina d’Ampezzon MM-kilpailuissa 2021 hän sijoittui joukkuekilpailussa seitsemänneksi eikä taaskaan saanut tulosta yksilölajeissa. Pekingin olympialaisissa 2022 hän sijoittui suurpujottelussa 13:nneksi ja pujottelussa 24:nneksi. Courchevelin / Méribelin MM-kilpailuissa 2023 hän saavutti joukkuekilpailussa pronssia. Nuorten MM-kilpailuissa hän oli parhaimmillaan viides alppiyhdistetyssä 2011.
Read voitti Nor-Am Cupin kokonaiskilpailun kausilla 2011–2012 ja 2015–2016, pujottelucupin kaudella 2015–2016 sekä alppiyhdistetyn cupin kausilla 2011–2012 ja 2013–2014. Hän on voittanut Nor-Am Cupissa yksitoista osakilpailua.
Hanhilampi (Saarijärvi, Hirvikangas)

| Hanhilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°33′44″N, 25°15′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saarijärven alue (14.61)
Laskujoki:  suo-oja 
Järvinumero:  14.616.1.009
Mittaustietoja
Pinnankorkeus:  155,5 m  
Pituus:  310 m  
Leveys:  130 m  
Rantaviiva:  0,73 km  
Pinta-ala:  2,408 ha  
Tilavuus:  0.000039 km³ 
Keskisyvyys:  1,6 m  
Suurin syvyys:  2,8 m  
Saaria:  ei saaria 
 fiHanhilampi 
Hanhilampi  on Keski-Suomessa Saarijärvellä  Hirvikankaan lähellä sijaitseva lampi.
Maantietoa

Lampi on 310 metriä pitkä, 130 metriä leveä, ja sen pinta-ala on 2,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 38 600 kuutiometriä. Sen keskisyvyys on 1,6 metriä ja suurin syvyys on 2,8 metriä. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Murronjoen alueeseen (14.616) se kuuluu. Lammen vedenpinnan korkeus on 155,5 metriä mpy.
Etsuko Tahara

| Henkilötiedot |
| --- | --- | --- |
Koko nimi: Etsuko Tahara
Syntymäaika: 
Syntymäpaikka: Japani
Kansalaisuus:  Japani
Pelipaikka: Hyökkääjä
Seurat
| Vuodet | Seura | O (M) |
|  | Fujita Tendai SC Mercury Tasaki Perule FC |  |
Maajoukkue
| 1994 | Japani | 1 (0) |
Etsuko Tahara (jap. 田原 悦子, Tahara Etsuko) on japanilainen entinen jalkapalloilija.
Jalkapallomaajoukkue

Tahara debytoi Japanin maajoukkueessa elokuussa 1994.
Hannele Lehtikuusi

| Hannele Lehtikuusi> Henkilötiedot |
| --- | --- |
Syntynyt: 20. helmikuuta 1960 Kitee
Kuollut: 20. helmikuuta 2004 (44 vuotta) Helsinki
Ammatti:  järjestösihteeri
Satu Hannele Lehtikuusi (20. helmikuuta 1960 Kitee – 20. helmikuuta 2004 Helsinki) oli suomalainen järjestöaktiivi.
Lehtikuusi toimi Setan puheenjohtajana 1994–1997. Sitä ennen hän oli ollut Setan hallituksessa 1991–1994. Hän on ollut perustamassa Vinokinoa sekä ILGA-Europea ja kuului järjestön ensimmäiseen hallitukseen 1997.
Lehtikuusi työskenteli vihreiden järjestösihteerinä vuodesta 1993 kuolemaansa saakka. Lehtikuusi toimi Helsingissä varavaltuutettuna kausina 1996–1999 ja 2000–2004. Vuosina 1996–2000 hän toimi Uudenmaan liiton hallituksen 1. varapuheenjohtajana. Hän oli ehdokkaana myös eduskuntavaaleissa 1995 saaden 765 ääntä ja eduskuntavaaleissa 1999 saaden 652 ääntä.
Hannele Lehtikuusi oli rekisteröidyssä parisuhteessa Hanna Rädyn kanssa ja heillä on kaksi lasta. Lehtikuusi menehtyi vaikeaan sairauteen 44-vuotiaana vuonna 2004.
Aiheesta muualla

Muistokirjoitus Helsingin Sanomissa
Muistokirjoitus Vihreässä Langassa
Halifax-luokka

| Halifax-luokka |
| --- | --- |


Tekniset tiedot
Uppouma:  4 750 t
Pituus:  134,1 m (kokonaispituus)
Leveys:  16,4 m
Syväys:  4,9 m
Koneteho:  46 000 shp
Nopeus:  28 solmua
Miehistöä:  225
Aseistus
Meritorjunta:  1 × 57 mm/70 SAK Mk 2 -tykki 8 × RGM-84C Harpoon -merimaaliohjusta 4 × 324 mm Mk 32 sukellusveneentorjuntatorpedoputkea 8 × 12,7 mm konekivääriä 1 × CH-124 Sea King -helikopteri
Ilmatorjunta:  2 × Mk 48 VLS Sea Sparrow -ilmatorjuntaohjusjärjestelmää, joissa 16 ohjusta 1 × 20 mm Mk 15 Phalanx CIWS
Halifax-luokka on Kanadan kuninkaallisen laivaston ja myöhemmin Kanadan asevoimien kahdentoista fregatin muodostama alusluokka. Luokan alukset otettiin palvelukseen 1992-1997.
Modernisointi

Kanadan hallitus aloitti kesäkuussa 2007 projektin, jonka tavoitteena oli modernisoida luokan alukset. Modernisointi sisälsi uuden taistelunjohtojärjestelmän, Harpoon-järjestelmän päivityksen, uuden tutkajärjestelmän, omalaitetunnistimeen moodin S/5, taktisen datalinkin ja omasuojajärjestelmän. Modernisointiin liittyivät myös ESSM ja Thales Sirius IRST.
Työt ensimmäisellä aluksellä HMCS Halifaxilla aloitettiin lokakuussa 2010 ja viimeisen aluksen modernisointi saatiin päätökseen vuonna 2017. Ensimmäinen modernisoitu alus palasi palvelukseen vuonna 2012.
Alukset

Päätös kuuden aluksen hankinnasta tehtiin 22. joulukuuta 1977. Aluksia piti alkuperäisen suunnitelman mukaan valmistaa kaksikymmentä, mutta pitkittynyt suunnittelujakso nosti kustannuksia merkittävästi. Suunnittelutyö jaettiin Saint John Shipbuidersin ja Paramax Electronicsin kesken aj Saint John Shipbuilders vastaanotti tilauksen ensimmäisen erän valmistamisesta vasta kesäkuussa 1983. Joulukuussa 1987 tilattiin toinen kuuden aluksen erä.
Yhdeksän luokan aluksista valmistettiin Saint John Shipbuilding Limitedillä Saint Johnissa New Brunswickissa ja loput kolme Marine Industries Shipyardsilla Sorelissa.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMCS Halifax | St. John Shipbuilders, St. John | 19. maaliskuuta 1987 | 30. toukokuuta 1988 | 29. kesäkuuta 1992 | koeajot alkoivat elokuussa 1990 laivasto vastaanotti aluksen kesäkuussa 1992 |
| HMCS Vancouver | St. John Shipbuilders | 19. toukokuuta 1988 | 8. heinäkuuta 1989 | 23. elokuuta 1993 |  |
| HMCS Ville de Quebec | Marine Industries Shipyards, Sorel | 16. joulukuuta 1988 | 16. toukokuuta 1991 | 14. heinäkuuta 1994 |  |
| HMCS Toronto | St. John Shipbuilders | 22. huhtikuuta 1989 | 15. kesäkuuta 1991 | 29. heinäkuuta 1993 |  |
| HMCS Regina | Marine Industries Shipyards | 6. lokakuuta 1989 | 25. tammikuuta 1992 | 29. joulukuuta 1993 |  |
| HMCS Calgary | Marine Industries Shipyards | 15. kesäkuuta 1991 | 28. elokuuta 1992 | 12. toukokuuta 1995 |  |
| HMCS Montréal | St. John Shipbuilders | 8. helmikuuta 1991 | 28. helmikuuta 1992 | 21. heinäkuuta 1994 |  |
| HMCS Fredericton | St. John Shipbuilders | 25. huhtikuuta 1992 | 26. kesäkuuta 1993 | 10. syyskuuta 1994 |  |
| HMCS Winnipeg | St. John Shipbuilders | 20. maaliskuuta 1993 | 25. kesäkuuta 1994 | 23. kesäkuuta 1996 |  |
| HMCS Charlottetown | St. John Shipbuilders | 18. joulukuuta 1993 | 1. lokakuuta 1994 | 9. syyskuuta 1995 |  |
| HMCS St. John's | St. John Shipbuilders | 24. elokuuta 1994 | 26. elokuuta 1995 | 26. kesäkuuta 1996 |  |
| HMCS Ottawa | St. John Shipbuilders | 29. huhtikuuta 1995 | 31. toukokuuta 1996 | 28. syyskuuta 1996 |  |
Ett Hem

Kuva Ett Hem -museorakennuksesta ulkoapäin.
Ett Hem on Turussa toimiva museo. Museona toimii alkuperäisessä asussaan säilytetty 1800- ja 1900-luvun vaihteen yläluokan koti, jonka varakonsuli Alfred Jacobsson ja rouva Hélène Jacobsson testamenttasivat Åbo Akademille. Nykyään Ett Hem on osa Åbo Akademin säätiötä (Stiftelsen för Åbo Akademi).
Puolisoiden koti sijaitsi Hämeenkatu 30:ssä olleessa kaksikerroksisessa kivitalossa, joka kuitenkin purettiin 1955. Koti sisustettiin uudelleen empirepuutaloon Piispankadulle.
Museon kokoelmiin kuuluu sekä kuvataiteilijoiden ja kuvanveistäjien teoksia että vanhoja esineitä.
Aiheesta muualla

Museon kotisivu
Göttingen (piirikunta)

Göttingenin piirikunta (saks. Landkreis Göttingen) on Ala-Saksin osavaltion eteläkärjessä sijaitseva yksi Saksan piirikunnista. Se on pinta-alaltaan 1 117,47 neliökilometrin suuruinen. Sen asukasluku vuoden 2005 lopussa oli 262 091, ja asukastiheys 234,5 asukasta yhtä neliökilometriä kohden. Piirikunnan keskus on Göttingenin kaupunki.
Göttingenin piirikunta sai alkunsa vuonna 1885, kun Preussin hallitus perusti sen Mündenin ja Duderstadtin piirikuntien ohella. Nämä piirikunnat säilyivät 88 vuoden ajan, kunnes ne vuonna 1973 yhdistettiin nykyiseksi Göttingen piirikunnaksi.
Kunnat

Duderstadt
Göttingen
Hann. Münden
Dransfeld
Gieboldehausen
Radolfshausen
Adelebsen
Bovenden
Friedland
Gleichen
Rosdorf
Staufenberg
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive) (saksaksi)
Ammerland
Aurich
Braunschweig
Celle
Cloppenburg
Cuxhaven
Delmenhorst
Diepholz
Emden
Emsland
Friesland
Gifhorn
Goslar
Göttingen
Grafschaft Bentheim
Hameln-Pyrmont
Hannoverin piirikunta
Harburg
Helmstedt
Hildesheim
Holzminden
Leer
Lüchow-Dannenberg
Lüneburg
Nienburg
Northeim
Oldenburgin piirikunta
Oldenburg
Osnabrückin piirikunta
Osnabrück
Osterholz
Osterode am Harz
Peine
Rotenburg
Salzgitter
Schaumburg
Soltau-Fallingbostel
Stade
Uelzen
Vechta
Verden
Wesermarsch
Wilhelmshaven
Wittmund
Wolfenbüttel
Wolfsburg
Esclarmonde

Alkuperäisen ensi-illan juliste vuodelta 1889.
Esclarmonde on Jules Massenet'n säveltämä nelinäytöksinen ooppera. Sen vaativa nimirooli on kirjoitettu Sibyl Sandersonia varten, ja sen ovat myöhemmin tulkinneet Fanny Heldy ja Joan Sutherland. Suomalainen Alma Fohström tulkitsi sen Pietarin Mariinski-teatterissa jo vuonna 1893. Säveltäjän keskimmäiselle luomiskaudelle epätyypilliseen tapaan teoksessa on verrattaen vähän siitä irrotettavissa olevia aarioita, mutta siihen kuuluu pitkitettyjä soolojaksoja ja duettoja. Tämän sekä toistuvien teemojen käytön ja keskiaikaisen (Bysantin valtakuntaan sijoittuvan) juonen takia teosta on verrattu Wagneriin.
Esclarmonde kantaesitettiin 15. toukokuuta 1889 maailmannäyttelyssä Pariisissa Jules Danbén johtamana.
Aiheesta muualla

Wikimedia Commonsissa on kuvia tai muita tiedostoja aiheesta .
IMSLP: Ilmaisia nuotteja
Evan Bayh

Evan Bayh
Birch Evans "Evan" Bayh III (s. 26. joulukuuta 1955 Shirkieville, Indiana) on yhdysvaltalainen lakimies ja demokraattisen puolueen poliitikko. Hän toimi vuosina 1989–1997 Indianan kuvernöörinä ja vuosina 1999–2011 Yhdysvaltain senaattorina Indianasta.
Bayhin isä on entinen senaattori ja presidenttiehdokas Birch Bayh (s. 1928). Nuorempi Bayh valmistui Indianan yliopiston Kelley School of Businessista vuonna 1978 ja sai Juris Doctorin arvon Virginian yliopistosta 1981. Hänellä on vaimonsa Susanin kanssa kaksospojat Beau ja Nicholas (s. 1995).
Bayh valittiin senaattiin vuonna 1998 sekä uudelleen vuonna 2004. Hän ei pyrkinyt kolmannelle kuusivuotiskaudelle vuonna 2010. Häntä pidettiin mahdollisena presidenttiehdokkaana 2000 ja 2004. 15. joulukuuta 2006 hän ilmoitti yllättäen, että ei aio asettua  ehdolle Yhdysvaltain presidentinvaalissa 2008. Bill Clinton ilmaisi lausunnossaan toukokuussa 2000 puoltavansa Bayhin presidenttiehdokkuutta.
Gambiitti (sarjakuvahahmo)

| Gambiitti |
| --- | --- |
 Gambiitti
Luoja(t):  Chris Claremont & Jim Lee
Kustantamo:  Marvel
Ensiesiintyminen:  Uncanny X-Men #266 (1990)
Henkilötiedot
Oikea nimi:  Remy LeBeau
Status:  Aktiivinen
Pituus:  188 cm
Paino:  81 kg
Ryhmäsidokset:  Ryhmä-X
Edelliset ryhmäsidokset:  Tuhon Ratsumiehet, Varkaiden Kilta, Marauderit
Henkilöllisyydet:  Le Diable Blanc, Dirge, Kuolema
Voimat:  Kykenee lataamaan objekteja räjähtävällä kineettisellä energialla kosketuksen kautta strategikko mestarillinen varas Taitava  voimistelija lähitaistelija
Suhteet
Sukulaiset:  Ei tunnettuja
Gambiitti eli Remy LeBeau on Marvelin sarjakuvahahmo, joka seikkailee Ryhmä-X:n joukoissa. Hän on mutantti, joka pystyy lataamaan esineisiin energiaa. Heittämällä ja vapauttamalla energian, hän saa aikaan "pommeja". Hän käyttää usein pelikortteja tähän tarkoitukseen ja lisäksi hänellä on sauva, joka muuttuu hohtavaksi hänen ladattua sen. Lisäksi Gambiitti on mestarivaras.
Historia

Gambiitti oli koditon kadulla harhaileva poika, kun New Orleansin Varkaiden Killan johtaja Jean-Luc LeBeau adoptoi hänet. Varkaiden Killan ja kilpailevan Salamurhaajien Killan välisen rauhansopimuksen osana Gambiitin ja Salamurhaajien Killan johtajan lapsenlapsen Bella Donna Boudreauxin välille järjestettiin avioliitto. Bella Donnan veli Julien kuitenkin vastusti avioliittoa ja haastoi Gambiitin kaksintaisteluun. Julien haavoittui vakavasti ja Gambiitin oli pakko lähteä New Orleansista estääkseen sodan kahden killan välillä.
Gambiitti kiersi maailmaa ja hioi kykyjään mestarivarkaana apunaan mutanttikyky ladata esineet räjähtävällä energialla. Hän käytti ladattuja pelikortteja tyypillisenä aseenaan. Eräässä vaiheessa Gambiitti suostui kokoamaan Marauderit, ryhmän mutanttisalamurhaajia Herra Pahuudelle. Gambiitti ei tajunnut, että Pahuus käyttäisi Maraudereita teurastamaan maan alla elelevät mutantit, joita kutsutaan Morlokeiksi.
Gambiitti tapasi X-mies Stormin, joka oli muuttunut muistinsa menettäneeksi lapseksi ja ryhtynyt varkaaksi. Yhdessä he pakenivat Stormin vihollista Varjokuningasta, ja heistä tuli partnerit. Myöhemmin, kun professori Charles Xavier palasi pitkältä avaruusmatkaltaan, muistinsa ja ikänsä takaisin saanut Storm sai Gambiitin liittymään Ryhmä-X:ään. Gambiitti on pysynyt ryhmässä siitä lähtien ja rakastunut tiimitoveriinsa Rogueen. Heidän suhteensa on kuitenkin jatkuvaa myrskyä. Mitä Bella Donnaan tulee, hän on nykyään Gambiitin vihollinen. Ryhmä-X sai tietää, että Gambiitti oli vastuussa Morlokkien teurastuksesta. Hän lähtikin syyllisyyden takia välillä pois tiimistä, mutta on sittemmin palannut takaisin.
Vaihtoehtoisessa tulevaisuudessa, jossa X-mies Piispa syntyi, Gambiitista on tullut ikääntynyt ihminen joka todisti, kun eräs Ryhmä-X:n omista petti tiimin. Piispa epäili Gambiittia aikansa kunnes näki, kuinka Xavierin mieli synnytti pahuuden olennon, Onslaughtin.
Myöhemmin suomeksi julkaisemattomassa tarinassa Tuho tekee Gambiitista ratsumiehensä, mutta erinnäisten vaiheitten kautta Gambiitti vapautuu tämän ikeen alta. Valitettavasti samassa tarinassa Roguen voimat kokevat rajun muutoksen ja hänen kosketuksestaan tulee välittömästi tappava. Herra Pahuus kidnappaa Roguen ja tarjoaa Gambiitille jäsenyyttä Maraudereissa, joka suostuu, ettei Roguelle kävisi mitenkään. Tämä päätös johti Gambiitin usein vastakkain entisten tiimitovereittensa Ryhm-X:än kanssa. Kun mutanttien messias syntyi Gambiitti johti marauderien iskuryhmää, joka kaappasi vauvan. Samaan aikaan Mystikko on tappanut Pahuuden painamalla tämän kasvot kuolemaisillaan olevan Roguen kasvoihin. Mystikko parantaa Roguen vauvan avulla ja Gambiitti jättää marauderit voimatta seurata Rogueta, koska tämä vannotti hänet jättämään hänet, jos hän todella rakastaa häntä.